
	诇讬讘讛 讜诇讘转讛 讛专讜讞 讗诐 讬砖 讘诇讬讘讜讬讜 讻讚讬 诇诇讘讜转 讞讬讬讘 讜讗诐 诇讗讜 驻讟讜专. 讘砖讗讬谉 讘专讜讞 讘驻谞讬 注爪诪讜 讻讚讬 诇诇讘讜转 诪讬讬专讬 讚讗讬 讘砖讬砖 讘讜 讻讚讬 诇诇讘讜转 讗驻讬诇讜 讻砖讬砖 讘诇讬讘讜讬 讛诪诇讘讛 讻讚讬 诇诇讘讜转 诇诪讛 讬转讞讬讬讘 讚讘诇讗讜 讗讬讛讜 谞诪讬 讛讬讛 讛讜诇讱 讜诪讝讬拽 讗诇讗 讜讚讗讬 讻砖讗讬谉 讘专讜讞 讻讚讬 诇诇讘讜转 诪讬讬专讬 讜诇讻讱 讻砖讬砖 讘诇讬讘讜讬讜 讻讚讬 诇诇讘讜转 讞讬讬讘 讛诪诇讘讛 讻讬 讛讜讗 注砖讛 讛讻诇 讚讛讜讛 诇讬讛 讻诪讜 讝讛 讬讻讜诇 讜讝讛 讗讬谞讜 讬讻讜诇 讚讞砖讬讘 讗讬谞讜 讬讻讜诇 诪住讬讬注 砖讗讬谉 讘讜 诪诪砖 讘驻专拽 讛诪爪谞讬注 (砖讘转 讚' 爪讙. 讜砖诐) 讜讗诐 讗讬谉 讘诇讬讘讜讬讜 讻讚讬 诇诇讘讜转 讗注''驻 砖讙诐 讘专讜讞 讗讬谉 讻讚讬 诇诇讘讜转 驻讟讜专 讚诇讗 诪讬讞讬讬讘 诪砖讜诐 讗砖讜 讗诇讗 讗诐 讻谉 注砖讛 讻诇 讻讱 讘驻谞讬 注爪诪讜 讘诇讗 住讬讜注 讛专讜讞 讗讜 讚讘专 讗讞专 砖讬讜讻诇 诇讛讝讬拽 讘专讜讞 诪爪讜讬讛 讗讞专 讙诪专 讛诪注砖讛 砖诇讜 讚讛讻讬 诪砖诪注 讛诪讘注讬专 讗转 讛讘注专讛 砖讘驻谞讬 注爪诪讜 注砖讛 讗转 讛讘注专讛 砖讬讻讜诇 诇讛讝讬拽 讘专讜讞 诪爪讜讬讛 讜诇讻讱 讻讗谉 驻讟讜专 讚讘诇讗讜 诇讬讘讜讬 诇讗 讛讬转讛 讬讻讜诇讛 诇讛讝讬拽 讜讛诇讬讘讜讬 讚讛讬讬谞讜 讙诪专 注砖讬讬转讛 诇讗 注砖讛 讛诪诇讘讛 讘驻谞讬 注爪诪讜 讜驻专讬讱 讗诪讗讬 驻讟讜专 诇讬讛讜讬 讻砖注讜砖讛 讛诇讬讘讜讬 注''讬 住讬讜注 讛专讜讞 讻讗讬诇讜 注砖讗讛 讘驻谞讬 注爪诪讜 讻诪讜 诇注谞讬谉 砖讘转 讚讞砖讬讘 讝讜专讛 讜专讜讞 诪住讬讬注转讜 讻注讜砖讛 讘驻谞讬 注爪诪讜 讜诪砖谞讬 讗讘讬讬 讛讻讗 讘诪讗讬 注住拽讬谞谉 讻讙讜谉 砖诇讬讘讛 诪爪讚 讗讞讚 砖讘注谞讬谉 讝讛 讗讬谉 讚专讱 讛专讜讞 诇住讬讬注讜 讜诇讻讱 讻讬 诪转专诪讬 砖谞住转讬讬注 讘诇讬讘讜讬 讛专讜讞 驻讟讜专 讚诇讗 讛讜讛 诇讬讛 诇讗住讜拽讬 讗讚注转讬讛 砖讬爪讟专祝 诇讬讘讜讬 讛专讜讞 注诐 诇讬讘讜讬讜 讚诇讗 砖讻讬讞 砖讬爪讟专驻讜 讜诇讗 讛讜''诇 诇讛讝讛专 讘讻讱 讬讜转专 诪讘专讜讞 砖讗讬谉 诪爪讜讬讛 讻讱 驻专''讬 讜注讜讚 讬砖 诇驻专砖 讻讙讜谉 砖诇讬讘讛 诪爪讚 讗讞讚 砖讗讬谉 讘诇讬讘讜讬讜 诇诇讘讜转 讻诇 讛诪讚讜专讛 讜诇讗 讘专讜讞 讗诇讗 爪讚 讗讞讚 讚诪讚讜专讛 诇讬讘讛 讛讜讗 讜爪讚 讗讞专 诇讬讘讛 讛专讜讞 讜讗诐 诇讗 讛讬转讛 讛诪讚讜专讛 诪转诇讘讛 讻讬 讗诐 诪爪讚 讗讞讚 讛讬讛 讛讜诇讱 讜讻讘讛 诪讞诪转 砖讛讜讗 诪讜注讟 讜诪讞诪转 砖讛讗砖讜转 诪转讞讘专讜转 讬讞讚 诪转讙讚诇转 讛讗砖 讜诪讝拽转 讜诇讗 讚诪讬 讛砖转讗 诇讝讜专讛 讜专讜讞 诪住讬讬注转讜 讚诪讛 砖诇讬讘讛 诇讗 住讬讬注 讛专讜讞 讻诇讜诐: 专讘讗 讗诪专 讻讙讜谉 砖诇讬讘讛 讘专讜讞 诪爪讜讬讛 讜诇讬讘转讛 讛专讜讞 讘专讜讞 砖讗讬谉 诪爪讜讬讛. 讜讛''驻 讗诐 讬砖 讘诇讬讘讜讬讜 讻讚讬 诇诇讘讜转 注诐 专讜讞 诪爪讜讬讛 讞讬讬讘 讚讞砖讬讘 讻讗讬诇讜 注讜砖讛 讛讻诇 讘驻谞讬 注爪诪讜 讜讗诐 诇讗讜 砖讗讬谉 讘诇讬讘讜讬讜 讘讛讚讬 专讜讞 诪爪讜讬讛 讻讚讬 诇诇讘讜转 讗诇讗 注''讬 专讜讞 砖讗讬谉 诪爪讜讬讛 砖住讬讬注转讜 谞注砖讛 讛诪诇讘讛 驻讟讜专 讚讘专讜讞 砖讗讬谞讛 诪爪讜讬讛 诇讗 讛讜讛 诇讬讛 诇讗住讜拽讬 讗讚注转讬讛: 专讘讬 讝讬专讗 讗诪专 讻讙讜谉 讚爪诪专讛 爪诪讜专讬. 诇讗 谞驻讞 讘讗讜专 讻注讬谉 谞砖讬讘转 讛专讜讞 讗诇讗 讞讜诐 讛讘诇 驻讬讜 讛讜爪讬讗 注诇 讛讗讜专 诇诇讘讜转讜 讜讛讻讬 拽讗诪专 讗诐 讬砖 讘诇讬讘讜讬讜 讘驻谞讬 注爪诪讜 讻讚讬 诇诇讘讜转 讞讬讬讘 讜讗诐 诇讗讜 驻讟讜专 讗注''驻 砖讘住讬讜注 讛专讜讞 诪诇讘讛 讚诇讗 讛讜讛 诇讬讛 诇讗住讜拽讬 讗讚注转讬讛 砖转爪讟专祝 谞砖讬讘转 讛专讜讞 诇爪讬诪讜专 砖诇讜 讜讬住转讬讬注 注诇 讬讚讛 诇诇讘讜转 讚诇讗 砖讻讬讞 砖转爪讟专祝 谞砖讬讘转 讛专讜讞 注诐 讛爪讬诪讜专 诇住讬讬注讜 讻讬 讛诐 诪拽诇拽诇讬诐 讝讛 讗转 讝讛 讗注''驻 砖砖谞讬讛诐 诪爪讚 讗讞讚 讻讬 讛爪讬诪讜专 讞诐 讜讛专讜讞 拽专: 专讘 讗砖讬 讗诪专 讻讬 讗诪专讬谞谉 讝讜专讛 讜专讜讞 诪住讬讬注转讜 讛谞讬 诪讬诇讬 诇注谞讬谉 砖讘转 讚诪诇讗讻转 诪讞砖讘转 讗住专讛 转讜专讛. 讜讻砖讙讜专诐 诇讝专讜转 讛专讜讞 讛诪住讬讬注转讜 讛讜讬 诪诇讗讻转 诪讞砖讘转 讜诇讛讻讬 讞讬讬讘 讘讙专诪转 讝专讬讬讛 讝讜 讗讘诇 注讜砖讛 诪注砖讛 砖诇 讝专讬讬讛 讘驻谞讬 注爪诪讜 诇讗 讗拽专讬 (讝讜专讛) 诇讻讱 讛讻讗 诇讗 诪拽专讬 诪讘注讬专 讗诇讗 讙讜专诐 讜讛转讜专讛 诇讗 讞讬讬讘讛 讗诇讗 诪讘注讬专 讜诇讗 讛讙讜专诐 (讗诇讗) 讛讘注专讛 注''讬 专讜讞 讛诪住讬讬注转讜 讜诇讛讻讬 讞砖讬讘讗 讛讗 讙专诪讗 诇注谞讬谉 讛讗砖 讻讻诇 砖讗专 讙专诪讜转 讚拽讬''诇 讙专诪讗 讘谞讝拽讬谉 驻讟讜专 讜诪专 讘专 专讘 讗砖讬 讚驻专讬讱 讙讘讬 专拽转讗 讘诇讗 讬讞驻讜专 (讘''讘 讚祝 讻讜. 讜砖诐) 诪讗讬 砖谞讗 诪讝讜专讛 讜专讜讞 诪住讬讬注转讜 诪爪讬 住讘专 讻专讘 讗砖讬 讚讛讻讗 讚讛转诐 诇注谞讬谉 讞讬讜讘 讛专讞拽讛 讞砖讬讘 讙讬专讬 讚讬诇讬讛 讜爪专讬讱 诇讛专讞讬拽 讜讗驻讬' 专' 讬讜住讬 讻诪讜 讛专讞拽转 住讜诇诐 诪讛砖讜讘讱 讞砖讬讘 讙讬专讬 讚讬诇讬讛 诇注谞讬谉 讛专讞拽讛 讗注''讙 讚诇讗 讞砖讬讘 诇讬讛 讛转诐 讗诇讗 讙专诪讗 讚驻讟讜专 诪转砖诇讜诪讬谉 诪''诪 讗住讜专 讜爪专讬讱 诇讛专讞讬拽 讜讙抓 讛讬讜爪讗 诪转讞转 讛驻讟讬砖 讚讞砖讬讘 诪讝讬拽 诪砖讜诐 讚谞讬讞讗 诇讬讛 讚转讬讝诇 讜诪讻讛 讘讻讞 讻诇 讻讱 砖讗讞专 讙诪专 讻讞讜 讬讝讬拽 讘专讜讞 诪爪讜讬讛 讜讻讱 诪砖谞讬 讘诇讗 讬讞驻讜专 讜诇讗 专爪讛 诇讛注诪讬讚 砖诪讻讛 讻诇 讻讱 讘讻讞 注讚 砖诪讝讬拽 讘讻讞 讗讚诐 诇讘讚讜 讘诇讗 专讜讞 讚讗诐 讻谉 诇讗 讛讜讛 转谞讬 诇讛 讙讘讬 谞讝拽讬谉 讚讗砖 讗诇讗 讙讘讬 谞讝拽讬谉 讚讗讚诐: 讜讛讻讗 讙专诪讗 讘谞讝拽讬谉. 诪转讜讱 讻讱 谞专讗讛 讚讗诐 砖谞讬诐 讛讘讬讗讜 注爪讬诐 讜讗讜专 讜诇讬讘讜 砖谞讬讛诐 讜讗讬谉 讘讻诇 讗讞讚 讻讚讬 诇诇讘讜转 驻讟讜专 讜转讬诪讛 讛讜讗: 诇专讘讜转 讻诇 讘注诇讬 拽讜诪讛. 讘拽讜谞讟专住 驻讬专砖 讻诇 讘''讞 讗讘诇 讘讬专讜砖诇诪讬 诪砖诪注 讚诪专讘讬 讗讬诇谞讜转 讜讻诇 讚讘专 讛诪讞讜讘专 讜讛讻讬 讗讬转讗 讛转诐 讗讬 诪讛 讛讙讚讬砖 诪讬讜讞讚 砖讛讜讗 转诇讜砖 诪谉 讛拽专拽注 讗祝 讻诇 砖讛讜讗 转诇讜砖 诪谉 讛拽专拽注 转''诇 讗讜 讛拽诪讛:





专砖讘"讗

讙诪专讗: 转谞讜 专讘谞谉 诇讘讛 讜诇讘转讜 讛专讜讞 讗诐 讬砖 讘诇讘讜讬讜 讻讚讬 诇诇讘讜转 讞讬讬讘. 讻诇讜诪专 砖诇讘讛 讜讻讘专 讘讗 讛专讜讞 专讜讞 砖讗讬谞讛 诪爪讜讬讛 讗诐 讬砖 讘诇讘讜讬讜 讻讚讬 诇诇讘讜转 讞讬讬讘 砖讛专讬 讗驻讬诇讜 讘诇讗 住讬讜注 讛专讜讞 讛讬讛 讘诇讘讜讬讜 讻讚讬 诇诇讘讜转 讜诇讛讚诇讬拽 讗转 讛讙讚讬砖 讜诪转讻讜讜谉 讛讜讗 诇讛讚诇讬拽 讜诇驻讬讻讱 讞讬讬讘 讜诪讚拽转谞讬 讞讬讬讘 住转诐 诪砖诪注 砖讞讬讬讘 讘讻诇.





讜拽砖讬讗 诇讬 讗诪讗讬 讞讬讬讘 讘讻诇 讻讬讜谉 砖讬砖 讙诐 讘诇讘讜讬 讛专讜讞 讻讚讬 诇诇讘讜转 讜讗"讻 诇讛讜讜 讻砖谞讬诐 砖讛讘讬讗讜 讗转 讛讗砖 讜讗转 讛注爪讬诐 砖砖谞讬讛诐 讞讬讬讘讬诐 讜讻讚讗诪专讬谞谉 讘驻"拽 讚诪讻诇转讬谉 讚诪专讘讛 讘讞讘诇讜转 讜讗诐 谞驻砖讱 诇讜诪专 砖讗讬谉 讗讜诪专讬诐 讘住讬讜注 讛专讜讞 砖讗"讻 讗砖讜 砖讛讜讗 讞讬讬讘 注诇讬讜 谞讝拽 砖诇诐 诇讗 诪砖讻讞 诇讛 讗诇讗 讘诪讚诇讬拽 讘讬讚讜 诪诪砖 讗转 讛讙讚讬砖 讗讘诇 注"讬 讛专讜讞 讜讗驻讬诇讜 注"讬 诪爪讜讬讛 诇讗. 诇讗 讛讬讗 讚讻诇 砖讘专讜讞 诪爪讜讬讛 讛专讬 讛讜讗 讻讗诇讜 注砖讛 讛讜讗 讗转 讛讻诇 讜讬"诇 讚讗转讬讗 讻专' 谞转谉 讚讗诪专 讻诇 讛讬讻讗 讚诇讬讻讗 诇讗砖转诇讜诪讬 诪讛讗讬 诪砖转诇诐 诪讛讗讬 讜讗"谞 讬"诇 讚讻讬讜谉 砖讘讗 讛专讜讞 讘砖注转 诇讘讜讬讜 讜讬砖 讘诇讬讘讜讬 讻讚讬 诇诇讘讜转 诪讟讬诇讬谉 注诇讬讜 讗转 讛讻诇 讚讛讜"诇 讻诪讘讬讗 讗转 讛讗砖 讜讬砖 讘讜 讻讚讬 诇讬诇讱 讘专讜讞 诪爪讜讬讛 讜诇讛讞讝讬拽 讜讗诐 诇讗讜 砖讗讬谉 讘诇讘讜讬讜 讻讚讬 诇诇讘讜转 驻讟讜专 砖讗讬谉 讘诪注砖讬讜 讻诇讜诐 讜讗诪讗讬 讜讛讗 讘讝讜专讛 讜讛专讜讞 诪住讬讬注转讜 讻讬讜谉 砖讻讘专 讘讗讛 专讜讞 讻砖讛转讞讬诇 诇诇讘讜转 砖讛专讬 讙诇讛 砖专讜爪讛 诇诇讘讜转 讜诇讛讝讬拽 讻讝讜专讛 砖讝讜专讛 诇讚注转 砖讬住讬讬注谞讜 讛专讜讞 讛讻讗 谞诪讬 诇讬讞讬讬讘 讜讛讻讗 讻砖讗讬谉 讻讞 讘专讜讞 诪注爪诪讛 诇诇讘讜转 讜诇讛讝讬拽 讘诇讗 诇讘讜讬讜 砖讗诇讜 讛讬讛 讘专讜讞 讻讚讬 诇诇讘讜转 讘驻谞讬 注爪诪讛 诇讘讜讬讜 砖诇 讝讛 诪讗讬 拽讗 注讘讬讚 讜讗驻讬诇讜 诇驻讬 诪讛 砖讻转讘转讬 砖诐 砖诇讗 讗诪专 讗诇讗 砖讗讬谞讜 讞讬讬讘 讘讻诇 讛谞讝拽 讗讘诇 讻讜诇谉 诪砖诇诪讬谉 讘讻讗谉 讛讬讛 诇谞讜 诇驻讟讜专 讚诇讗 讗诪专讜 砖诐 讗诇讗 讘诪专讘讛 讘讞讘诇讜转 砖讬砖 讘讜 诇讛诇讱 讜诇讛讝讬拽 讻讝讛 讞驻专 注砖专讛 讜讘讗 讝讛 讜讛砖诇讬诪讛 诇注砖专讬诐 讗讘诇 讝讜专拽 拽讬住诐 诇转讜讱 讛诪讚讜专讛 讜讚讗讬 驻讟讜专. 讜讛讻讗 谞诪讬 讻讬讜谉 砖讗讬谉 讘诇讘讜讬讜 讻讚讬 诇诇讘讜转 讗诇讜 讛讬讛 讘专讜讞 讻讚讬 诇诇讘讜转 讛诪诇讘讛 驻讟讜专 讚诇讗讜 诪讬讚讬 拽讗 注讘讬讚 讚诪住讬讬注 讗讬谉 讘讜 诪诪砖 讗诇讗 讘专讬讬转讗 讻砖讗讬谉 讘讗讞讚 诪讛诐 诇注爪诪讜 诇诇讘讜转 讜诪砖讜诐 讛讻讬 讗拽砖讬谞谉 讗诪讗讬 驻讟讜专 诇讛讜讬 讻讝讜专讛 讜专讜讞 诪住讬讬注讜 讚讞讬讬讘 讜讗讜拽诪讛 讗讘讬讬 讘砖诇讘讛 讝讛 诪爪讚 讗讞讚 讜专讘讛 讛专讜讞 诪爪讚 讗讞专 砖诪讛 砖讝讛 诪诇讘讛 讗讬谉 讝讛 诪诇讘讛 讗诇讗 砖砖谞讬 讛讗讬砖讬诐 谞转注专讘讜 讜讛诇讻讜 讜讛讝讬拽讜.





讜专讘讗 讗诪专 诇讗 讻诪讜 砖讛讬讬谞讜 住讘讜专讬谉 砖讻讘专 讘讗 讗讜转讜 讛专讜讞 砖讗讬谞讛 诪爪讜讬讛 讘砖注转 诇讘讜讬讜 讗诇讗 讻砖讛转讞讬诇 诇诇讘讜转 注讚讬讬谉 诇讗 讘讗 讜讗讞"讻 讘讗 讚诇讗讜 驻讜砖注 讛讜讗 讚诇讗 讛讜讛 诇讬讛 诇讗住讜拽讬 讗讚注转讬讛.





诇专讘讜转 讻诇 讘注诇讬 拽讜诪讛. 驻讬专砖 专砖"讬 讝"诇 讘注诇讬 讞讬讬诐 讜讬砖 砖驻讬专砖讜 讗驻讬诇讜 讬专拽讜转 讜讬砖 砖驻讬专砖讜 诇专讘讜转 讻诇 讚讘专 砖讗讬谉 诇讜 讙砖诐 砖讗讬谞讜 讘注诇 拽讜诪讛 讙讚讜诇讛 讗讜 拽讟谞讛 讜讘讬专讜砖诇诪讬 驻讬专砖讜 诪讛 砖讛讜讗 诪讞讜讘专 诇拽专拽注 砖注讜诪讚 讘拽讬讜诪讗 砖诇讗 谞拽爪专 讜讗讬谞讜 讙讚讬砖 讚讙专住讬谞谉 讛转诐 讗讬 诪讛 讙讚讬砖 诪讬讜讞讚 砖讛讜讗 转诇讜砖 诪谉 讛拽专拽注 讗祝 讻诇 砖讛讜讗 转诇讜砖 转"诇 讗讜 讛拽诪讛.





讛讜讛 讗诪讬谞讗 诪讛 砖讘砖讚讛 讗讬谉 诪讬讚讬 讗讞专讬谞讗 诇讗. 驻讬专讜砖 诪讛 砖讘砖讚讛 讻讙讜谉 谞讬专讜 讜讗讘谞讜.





讛诪讗讬专讬

讛讗砖 砖讗讬谉 讘讛 讻讚讬 诇讛讚诇拽 诪注爪诪讜 讗讜 讘专讜讞 诪爪讜讬讛 讜讘讗 讝讛 讜诇讬讘讛 讜住讬讬注讛 专讜讞 砖讗讬谞讛 诪爪讜讬讛 讘诇讘讜讬讬讜 讗诐 讬砖 讘诇讘讜讬讜 讻讚讬 诇诇讘讜转讛 讘诇讗 专讜讞 讞讬讬讘 讜讗诐 诇讗讜 驻讟讜专 讜讗注"驻 砖讗祝 诇讘讜讬 讛专讜讞 诇讘讚 讗讬谞讜 诪讚诇讬拽讜 讜讗讬谉 爪专讬讱 诇讜诪专 讗诐 诇讘讛 讛讜讗 诪爪讚 讗讞讚 讜诇讘转讛 讛专讜讞 诪爪讚 讗讞专 砖讻诇 砖讚诇拽 诪爪讚 诇讘讜讬讜 讛讜讗 讞讬讬讘 讜讻诇 砖讚诇拽 诪爪讚 诇讘讜讬 讛专讜讞 驻讟讜专:



诇注谞讬谉 砖讘转 讗诪专讜 讝讜专讛 讜专讜讞 诪住讬讬注转讜 讞讬讬讘 讗注"驻 砖讗讬谉 讘讝专讜讬讜 讻讚讬 诇讝专讜转 诪驻谞讬 砖诪诇讗讻转 诪讞砖讘转讜 讻讱 讛讜讗 讗讘诇 讘讝讜 讗讬谞讛 讗诇讗 讙专诪讗 讜驻讟讜专 讜讗注"驻 砖诇注谞讬谉 砖讘转 砖谞讬诐 砖注砖讗讜讛 驻讟讜专讬诐 讚讜拽讗 讘砖谞讬 讘谞讬 讞讬讜讘 讬砖 诪拽砖讬诐 诇讚注转 讝讛 讗诐 讻谉 讝讜专讛 讜专讜讞 诪住讬讬注转讜 诇注谞讬谉 谞讝拽讬诐 驻讟讜专 讜讛诇讗 讘驻专拽 诇讗 讬讞驻讜专 讗诪专讜 讘讘讬 诪专 诪专讬讜谉 砖讛讬讜 谞讜驻爪讬谉 驻砖转谉 讜讛专拽转讗 讛讜诇讻转 讜诪讝拽转 讜驻讟专 专讘讬谞讗 诪讞诪转 砖诪注砖讛 讛专讜讞 讛讜讗 讜讗讬谞讜 讘讬讚讬诐 讜讛拽砖讜 注诇讬讜 讜诇讬讛讜讬 讻讝讜专讛 讜专讜讞 诪住讬讬注转讜 讗诇诪讗 讗祝 诇注谞讬谉 谞讝拽讬诐 谞讗诪专 讻谉 讜转专爪讜 讙讚讜诇讬 讛驻讜住拽讬诐 砖诇讗 讛拽砖讜 讻讱 讗诇讗 诇注谞讬谉 讗住讜专 讗讘诇 诇注谞讬谉 转砖诇讜诪讬谉 驻讟讜专 讜讗讬谉 讗讜转讛 住讜讙讬讗 诪讜讻讞转 讻谉 讗诇讗 砖谞专讗讛 诪砖诐 砖讗祝 诇注谞讬谉 转砖诇讜诪讬谉 讻谉 讜讗祝 讙讚讜诇讬 讛诪驻专砖讬诐 转专爪讜 讘讛 讚讘专讬诐 砖诇讗 谞专讗讜 诇谞讜 讜专讘讜转讬 转讬专爪讜 讘讛 注讬拽专 讛讚讘专讬诐 讜讛讜讗 砖讝讜 砖讘讻讗谉 讛专讜讞 诪住讬讬注转 诇注砖讬讬转 讙讜祝 讛诪讝讬拽 讗讘诇 讘注谞讬谉 讛专拽转讗 讻讘专 谞讙诪专 讙讜祝 讛诪讝讬拽 讜讗讬谉 讛专讜讞 诪住讬讬注 讗诇讗 讘讛讜诇讻讛 讜谞诪爪讗 砖谞驻讜爪讜 诪住讬讬注 诇专讜讞 诇讛讜诇讬讻讜 讜诪"诪 讛诪讝讬拽 谞注砖讛 讘诇讗 讛专讜讞 讜诪转讜讱 讻讱 讞讬讬讘:



讛诪砖谞讛 讛讞诪讬砖讬转 讜讛讻讜谞讛 诇讘讗专 讘讛 注谞讬谉 讛讞诇拽 讛讞诪讬砖讬 讜讗诪专 注诇 讝讛 讛砖讜诇讞 讗转 讛讘注专讛 讜讗讻诇讛 注爪讬诐 讗讜 讗讘谞讬诐 讗讜 注驻专 讞讬讬讘 砖谞讗诪专 讻讬 转爪讗 讗砖 讜诪爪讗讛 拽讜爪讬诐 讜谞讗讻诇 讙讚讬砖 注讘专讛 讙讚专 砖讛讜讗 讙讘讜讛 讗专讘注 讗诪讜转 讗讜 讚专讱 讛专讘讬诐 讗讜 谞讛专 驻讟讜专 讛诪讚诇讬拽 讘转讜讱 砖诇讜 注讚 讻诪讛 转注讘讜专 讛讚诇讬拽讛 专' 讗诇注讝专 讘谉 注讝专讬讛 讗讜诪专 专讜讗讬谉 讗讜转讛 讻讗诇讜 讛讬讗 讘讗诪爪注 讘讬转 讻讜专 专' 讗诇讬注讝专 讗讜诪专 砖砖 注砖专讛 讗诪讛 讻讚专讱 讛专讘讬诐 专' 注拽讬讘讗 讗讜诪专 讞诪砖讬诐 讗诪讛 专' 砖诪注讜谉 讗讜诪专 讬砖诇诐 讛诪讚诇讬拽 讗转 讛讘注专讛 讛讻诇 诇驻讬 讛讚诇拽讛 讗诪专 讛专"诐 诪讛 砖讗诪专 专' 砖诪注讜谉 讛讻诇 诇驻讬 讛讚诇拽讛 专讜爪讛 诇讜诪专 砖谞专讗讛 砖注讜专 讛讗砖 砖讛讘注讬专 讜谞砖注专 讻诪讛 讛讜讗 住讜祝 诪讛 砖讬讜讻诇 诇爪讗转 讜谞讗诪专 注诇 讚专讱 诪砖诇 讻讬 讗驻砖专 注诇 讛专讜讘 砖转讚诇讬拽 讘诇讛讘 砖诇讛 注讚 诪专讞拽 注砖专讬诐 讗诪讛 讜讻诇 诪讛 砖转讗讻诇 讘讗讜转谉 讛注砖专讬诐 讗诪讛 讛讜讗 讞讬讬讘 讗诐 讗讻诇讛 讞讜抓 诇专砖讜转讜 讜讗诐 讛讜住讬驻讛 讞讜抓 诇注砖专讬诐 讗诪讛 讜讛讚诇讬拽讛 讘诪专讞拽 讬讜转专 驻讟讜专 诇驻讬 砖讛讜讗 讚讘专 讞讜抓 诪谉 讛砖讬注讜专 讛讬讚讜注 讜讻讗诇讜 注讘专讛 谞讛专 讗讜 讙讚专 讙讘讜讛 讗专讘注 讗诪讜转 讜讛诇讻讛 讻专' 砖诪注讜谉:



讗诪专 讛诪讗讬专讬 讛砖讜诇讞 讗转 讛讘注专讛 讜讗讻诇讛 注爪讬诐 讜讗讘谞讬诐 讗讜 注驻专 讞讬讬讘 讻讙讜谉 诇讞讻讛 谞讬专讜 讜住讻住讻讛 讗讘谞讬讜 讗注"驻 砖讗讬谉 讗讘谞讬诐 讜注驻专 专讗讜讬讬诐 诇讛 讜讛讜讗 砖谞讗诪专 讗讜 讛砖讚讛:



注讘专讛 讙讚专 讜讻讜' 讻诇讜诪专 砖讛讚诇讬拽 讘砖诇讜 讜诇讗 砖讬诪专 讗转 讗砖讜 砖诇讗 诇讛转驻砖讟 讘讞讜爪讛 诇讜 讜诪"诪 讙讚专 讛讬讛 诪驻住讬拽 讘讬谞讜 诇拽讜爪讬诐 砖讞讜爪讛 诇讜 讜讛讬讛 讟讜注讛 讘住讘转讜 讜讛讬讛 讞讜砖讘 砖诇讗 转注讘讜专 讛讚诇拽讛 讗转 讛讙讚专 讗诐 讛讬讛 讗讜转讜 讛讙讚专 讙讘讜讛 诪砖驻转 拽讜爪讬诐 讜诇诪注诇讛 讗专讘注 讗诪讜转 驻讟讜专 讜诪讛 砖驻讬专砖讜 讘讙诪专讗 注讚 讗专讘注 讗诪讜转 驻讬专讜砖讜 注讚 讜注讚 讘讻诇诇 砖讛讜讗 讞讜砖讘 诪诇诪注诇讛 诇诪讟讛 砖砖 讗诪讜转 驻讟讜专 讞诪砖 驻讟讜专 注讚 讗专讘注 讗诪讜转 驻讟讜专 讜注讚 讘讻诇诇 专"诇 砖讗诐 讙讘讜讛 讗专讘注 讗诪讜转 驻讟讜专 讜讻谉 讗诐 讛讬讛 讚专讱 讛专讘讬诐 诪驻住拽转 讘讬谉 讛讚诇拽讛 诇讞讜爪讛 诇讛 驻讟讜专 讜讚专讱 讝讛 砖讬注讜专讜 砖砖 注砖专讛 讗诪讛 讻诪讜 砖讛转讘讗专 讘诪住讻转 砖讘转 讜讻谉 讗诐 讛讬讛 谞讛专 诪驻住讬拽 讗注"驻 砖讗讬谉 讘讜 专讜讞讘 砖砖 注砖专讛 讛讜讗讬诇 讜讛讜讗 注诪讜拽 讜诪"诪 驻专砖讜讛 讘讙诪专讗 讘专讜讞讘 砖诪谞讛 讗诪讜转 讜诇讗 住讜祝 讚讘专 讘砖讬砖 讘讜 诪讬诐 讗诇讗 讗祝 讘砖讗讬谉 讘讜 讜驻讬专砖 讘讙诪专讗 砖诇讗 驻讟专谞讜 讘讛驻住拽 讚专讱 讛专讘讬诐 讗注"驻 砖讛讜讗 砖砖 注砖专讛 讗诪讛 讗诇讗 讘砖讛讚诇拽讛 拽讜诇讞转 专"诇 诪转诪专转 讜注讜诇讛 讗讘诇 讘谞讻驻驻转 诇爪讚讚讬讛 讗诐 讛讬讜 注爪讬诐 诪爪讜讬讬诐 诇讛 讞讬讬讘 讗驻讬诇讜 注讚 诪讗讛 诪讬诇 讗讜 讬讜转专:



讛诪讚诇讬拽 讘转讜讱 砖诇讜 讜讻讜' 诪砖谞讛 讝讜 讞讜诇拽转 注诐 砖诇驻谞讬讛 砖讗祝 砖诇驻谞讬讛 讘诪讚诇讬拽 讘转讜讱 砖诇讜 讛讬讗 讜砖讗诇 讘讛 注讚 讻诪讛 转注讘讜专 讛讚诇拽讛 讜讬讛讗 驻讟讜专 讜驻讬专砖 讘讛 专讜讗讬谉 讗讜转讛 讻讗诇讜 讛讬讗 讘讗诪爪注 讘讬转 讻讜专 讜讻诇 砖讬砖 讞爪讬 讘讬转 讻讜专 诇讻诇 专讜讞 驻讟讜专 讘拽讜诇讞转 讜专' 讗诇讬注讝专 讗讜诪专 砖砖 注砖专讛 讗诪讛 讜讛讜讗 讻住转诐 诪砖谞讛 砖诇驻谞讬讛 讜讻谉 讛诇讻讛 讜专' 注拽讬讘讗 讗讜诪专 讞诪砖讬诐 讗诪讛 讜专' 砖诪注讜谉 讗讜诪专 讛讻诇 诇驻讬 讛讚诇拽讛 讜讛拽砖讜 讘讙诪专讗 注诇讬讜 砖讛讬讜 诪讘讬谞讬诐 诪讚讘专讬讜 砖讻诇 砖转注讘讜专 讛讚诇拽讛 讜讛讝讬拽 讞讬讬讘 讘讬谉 注讘专讛 诪注讟 讘讬谉 注讘专讛 讛专讘讛 讜谞诪爪讗 砖讗讬谉 诇讜 砖讬注讜专 诇驻讟讜专 讜诪转讜讱 讻讱 驻专砖讜 诇讚讘专讬讜 讛讻诇 诇驻讬 讙讘讛讛 砖诇 讚诇讬拽讛 讻诇讜诪专 砖讗诐 讛讚诇拽讛 讘讛专讘讛 注爪讬诐 爪专讬讱 诇讛讬讜转 讙讘讜讛 讬讜转专 诪讗专讘注 讗诪讜转 讜讗讬谉 讘讝讛 讗诇讗 诪讛 砖注讬谞讬 讛讚讬讬谉 专讜讗讜转 讜诇讗 谞讗诪专 讗专讘注 讗诪讜转 讗诇讗 诇讛讚诇拽讛 讘讬谞讜谞讬转 讜讻谉 讛诇讻讛:



讝讛讜 讘讬讗讜专 讛诪砖谞讛 讜讻讘专 诇诪讚转 诪讚讘专讬谞讜 驻住拽 砖诇讛 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛诐:



讻讘专 讘讗专谞讜 讘诪砖谞讛 砖讗驻讬诇讜 讘讗讘谞讬诐 讜注驻专 讗讚诐 讞讬讬讘 讘拽诇拽讜诇 讚诇讬拽讛 讻讙讜谉 诇讬讞讻讛 谞讬专讜 讜住讻住讻讛 讗讘谞讬讜 讜讻谉 讘讻诇 讚讘专 讗注"驻 砖讛驻住讚讜 诪讜注讟 讻讙讜谉 拽讜爪讬诐 讜讻讬讜爪讗 讘讛诐 讜讻谉 讗祝 讘讘注诇讬 讞讬讬诐 讛讻驻讜转讬诐:



诇注讜诇诐 讗诇 讬转专砖诇 讗讚诐 讘转讜讻讞转 讛专注讬诐 讜讛专拽讬诐 讜讗诇 讬讚讜谉 讘注爪诪讜 诪讻讬讜谉 砖讛讟讜讘讬诐 讛讜诇讻讬诐 讘讬砖专转 诇讘 诪讛 诇谞讜 讜诇专拽讬诐 砖讗讬谉 驻讜专注谞讜转 讘讗讛 诇注讜诇诐 讗诇讗 讘砖讘讬诇 讛专注讬诐 讜讻砖讛讬讗 讘讗讛 讗讬谞讛 诪转讞诇转 讗诇讗 讘爪讚讬拽讬诐 讚专讱 住诪讱 讚专砖讜 讻讬 转爪讗 讗砖 诪讛 讛讜讗 住讘转讜 讜诪爪讗讛 拽讜爪讬诐 讜讗诪专 讜谞讗讻诇 讙讚讬砖 砖讻讘专 谞讗讻诇 转讞诇讛 砖讻讬讜谉 砖谞转谞讛 专砖讜转 诇诪砖讞讬转 讗讬谞讜 诪讘讞讬谉 讘讬谉 爪讚讬拽 诇专砖注 讛讚讗 讛讜讗 讚讻转讬讘 讗讬讜讘 讟' 讗诐 砖讜讟 讬诪讬转 驻转讗讜诐 诇诪住转 谞拽讬讬诐 讬诇注讙 讜谞讗诪专 讬讞讝拽讗诇 讻"讗 讜讛讻专转讬 诪诪讱 爪讚讬拽 讜专砖注 讜讛讻诇 讘诪砖驻讟 注诇 爪讚 注讜谞砖 讻诪讜 砖讘讗专谞讜 讘诪拽讜诪讜 讘讗讞专讜谉 砖诇 住谞讛讚专讬谉 讘诪讛 砖讻转讘谞讜 砖诐 诪注讬拽专讬 讛讗诪讜谞讜转 讜诇驻注诪讬诐 拽讜讚诪转 注诇 讛爪讚讬拽 诇讟讜讘转讜 砖谞讗诪专 讻讬 诪驻谞讬 讛专注讛 谞讗住祝 讛爪讚讬拽 讜谞讗诪专 讛谞谞讬 讗讜住讬驻讱 讗诇 讗讘讜转讬讱 讜讙讜' 讜诇讗 转专讗讬谞讛 注讬谞讬讱 讗转 讛专注讛 讜讙讜':



讻讘专 讘讗专谞讜 讘讗砖讜 砖讞讬讜讘讜 讗祝 诪砖讜诐 讞爪讬讜 讜谞诪爪讗 砖讛讜讗 讞讬讬讘 注诇讬讜 讘讗专讘注讛 讚讘专讬诐 讗诇讗 砖讬砖 讘讝讜 转谞讗讬诐 讜爪讚讚讬诐 讬讚讜注讬诐 讜讻讘专 讘讬讗专谞讜 讛注谞讬谉 讬驻讛 讘驻专拽 砖谞讬 讜讻谉 讘讗专谞讜 砖诐 讗讬诪转讬 讛讜讗 讞讬讬讘 诪砖讜诐 诪诪讜谞讜 讜讗讬诪转讬 讛讜讗 讞讬讬讘 诪砖讜诐 讞爪讬讜:



讗住讜专 诇讗讚诐 砖讬爪讬诇 注爪诪讜 讘诪诪讜谉 讞讘专讜 注诇 讚注转 砖诇讗 讬砖诇诐 讛讗 诪"诪 诪讜转专 诇讛爪讬诇 注爪诪讜 讘诪诪讜谉 讞讘专讜 注诇 讚注转 砖讬砖诇诐 讜讚讘专讬诐 讗诇讜 讚讜拽讗 讘讗讘讚转 讙讜驻讜 讜讻诪讜 砖讗诪专讜 砖讬爪讬诇 注爪诪讜 讛讗 讛爪诇转 诪诪讜谞讜 讘诪诪讜谉 讞讘专讜 讗驻讬诇讜 注诇 讚注转 砖讬砖诇诐 讗住讜专 讜讚讘专 讝讛 讬转讘讗专 讘驻专拽 讗讞专讜谉:



讻砖诐 砖讗住讜专 诇讛爪讬诇 诪诪讜谞讜 讘诪诪讜谉 讞讘专讜 讻讱 讗住讜专 诇讙讝诇讜 注诇 讚注转 诇讛讞讝讬专 讜讻谉 诇讛讞诇讬祝 讗转 砖诇讜 讘砖诇讜 讜讗驻讬诇讜 讘砖讜讬讜 讘诇讗 讬讚讬注转讜 讜讗诐 注砖讛 讻谉 讗注"驻 砖诪讞讝讬专 谞拽专讗 专砖注 砖谞讗诪专 讞讘讜诇 讬砖讬讘 专砖注 讙讝诇讛 讬砖诇诐 讗注"驻 砖诪砖诇诐 谞拽专讗 专砖注:



讚专讱 讛诪诇讱 讗讬谉 诇讛 砖讬注讜专 讜专砖讗讬 诇驻专讜抓 讙讚专 讜诇注砖讜转 讚专讱 讜砖讘讬诇 诇讜 讜诇住讬注讜转讬讜 讜讗讬谉 诪诪讞讬谉 讘讬讚讜 讜诪"诪 诇讛爪讬诇 注爪诪讜 讗讜 诪诪讜谞讜 讘诪诪讜谉 讞讘专讜 讜诇讛讞诇讬祝 讘砖讜讜讬讜 讗注"驻 砖讗讬谉 讬讚 讛讚讬谉 砖讜诇讟转 注诇讬讜 讗住讜专 诇讜 诇注砖讜转 讻谉 讜讬讝讛专 诪讚讬谞讬 砖诪讬诐:



讗专讘注 讗诪讜转 砖讗诪专讜 讗驻讬诇讜 讘砖讚讛 拽讜爪讬诐 驻讟讜专 专"诇 讗驻讬诇讜 讛讬讛 讛砖讚讛 砖拽驻爪讛 讛讚诇讬拽讛 诇转讜讻讛 诪诇讗讛 拽讜爪讬诐 驻讟讜专 讛讜讗讬诇 讜讬砖 讻讗谉 讙讚专 讗专讘注 讗诪讜转 诪砖驻转 拽讜爪讬诐 讜诇诪注诇讛:



砖诇讜诇讬转 讜讛讜讗 讞专讬抓 砖诪讬 讙砖诪讬诐 砖诇讜诇讬诐 诇转讜讻讛 讗诐 讬砖 讘讜 专讜讞讘 砖诪讜谞讛 驻讜讟专 讘讚诇拽讛 讜讞专讬抓 讛注砖讜讬 诇讛砖拽讜转 讗转 讛砖讚讜转 讛谞拽专讗 讗专讬转讗 讚讚诇讗讬 讗诐 讬砖 讘讜 诪讬诐 驻讜讟专 讜讗诐 诇讗讜 讗讬谞讜 驻讜讟专:



讗讬谉 诪谞讬讞讬谉 驻讗讛 诪砖讚讛 讝讜 注诇 砖讚讛 讗讞专转 讜讗注"驻 砖诪"诪 砖讬注讜专讛 讘砖砖讬诐 讜讗讬谉 讛砖讬注讜专 诪转谞讻讛 讘讻讚 诪"诪 讗诪专讛 转讜专讛 诇讗 转讻诇讛 驻讗转 砖讚讱 讛讗 诇诪讚转 砖爪专讬讱 砖讬谞讬讞 讘讻诇 讗讞讚 驻讗讛 讛专讗讜讬讛 诇讜 讛讗诐 讛谞讬讞 诪讗讞讚 诇讞讘专讜 讗讬谞讛 驻讗讛 讗诇讜 诪驻住讬拽讬谉 诇驻讗讛 讜注讜砖讬谉 讗转 讛砖讚讛 砖转讬 砖讚讜转 诇讛谞讬讞 驻讗讛 讘讻诇 讗讞讚 诪讛诐 讛谞讛专 讜讛砖诇讜诇讬转 讜讛讬讗 讗诪转 讛诪讬诐 讛诪讞诇拽转 砖诇诇 诇讗讙驻讬讛 专"诇 砖讻砖讛讬讗 讙讚诇讛 诪转诪诇讗讬谉 诪诪谞讛 讘讜专讜转 砖讬讞讬谉 讜诪注专讜转 讜讚专讱 讛讬讞讬讚 讛专讞讘讛 讗专讘注 讗诪讜转 讜讚专讱 讛专讘讬诐 讛专讞讘讛 砖砖 注砖专讛 讗诪讛 讜讗注"驻 砖讗讬谉 讚专讻讬诐 讗诇讜 拽讘讜注讬诐 讘讬诪讜转 讛讙砖诪讬诐 讗讘诇 砖讘讬诇 讛讬讞讬讚 砖讗讬谉 讘讜 讗专讘注 讜讚专讱 讛专讘讬诐 砖讗讬谉 讘讜 砖砖 注砖专讛 讛讜讗 转诇讜讬 讘拽讘讬注讜转 讗诐 讛讬讜 拽讘讜注讬诐 讘讬谉 讘讬诪讜转 讛讞诪讛 讘讬谉 讘讬诪讜转 讛讙砖诪讬诐 诪驻住讬拽讬谉 讜讗诐 讗讬谞讜 拽讘讜注 讘讬诪讜转 讛讙砖诪讬诐 讗讬谞讜 诪驻住讬拽:



诇讗 讬注诪讬讚 讗讚诐 转谞讜专 讘转讜讱 讘讬转讜 讗诇讗 讗诐 讻谉 讬砖 注诇 讙讘讬讜 讗讜讬专 讗专讘注 讗诪讜转 讛讬讛 诪注诪讬讚讜 讘注诇讬讛 爪专讬讱 砖讬讛讗 转讞转讬讜 诪注讝讬讘讛 砖诇砖讛 讟驻讞讬诐 讜讘讻讬专讛 讟驻讞 讜讗注"驻 砖讛专讞讬拽 讘砖讬注讜专讬谉 讛诇诇讜 讗诐 讛讝讬拽 诪砖诇诐 诪讛 砖讛讝讬拽 讜讗注"驻 砖讘诪砖谞转谞讜 讛砖讬注讜专 驻讜讟专 讗讬谉 讛转谞讜专 讚讜诪讛 诇讝讜 砖讛转谞讜专 讛讜讗讬诇 讜转诪讬讚 讛讜讗 诪讚诇讬拽 讛讬讛 诇讜 诇注讬讬谉 转诪讬讚 讗诐 讬讜爪讗 诪诪谞讜 讛讬讝拽 讗诐 诇讗讜 讜讻砖谞转专砖诇 讘讻讱 讞讬讬讘:



专讘讜转讬 讛讜专讜 砖讬砖 讞诇讜拽 讘讬谉 诪讚诇讬拽 诇转讜讱 砖诇讜 诇诪讚诇讬拽 讘转讜讱 砖诇 讞讘专讜 砖讛诪讚诇讬拽 讘转讜讱 砖诇讜 讚讬 诇讜 讘讛专讞拽讛 讘诇讗 讙讚专 讜谞讛专 讜讚专讱 讛专讘讬诐 讜诇讗 讗诪专讜 讙讚专 讙讘讜讛 讗诇讗 讘诪讚诇讬拽 讘住诪讜讱 讗讘诇 讘砖诇 讞讘专讜 讛讜讗讬诇 讜砖诇讗 讘专砖讜转 讛讚诇讬拽 爪专讬讱 诇讙讚专 讜谞讛专 讜讻诇 砖讻谉 砖诪讚诇讬拽 讘转讜讱 砖诇讜 讚讬讜 讘讗诇讜 讘诇讗 讛专讞拽讛 讜讻谉 讛讜专讜 砖讘讻诇诇 诪讛 砖讗诪专 专' 砖诪注讜谉 砖讛讻诇 诇驻讬 讛讚诇拽讛 讛专讘讛 注谞讬谞讬诐 砖诇讗 讛讝讻专谞讜 讻讙讜谉 砖诇讗 讛讬讛 砖诐 讛驻住拽 讜诇讗 砖讬注讜专 讛专讞拽讛 讗诇讗 砖讛讚诇讬拽 讘砖诇讜 讗驻砖专 砖讛讚诇讬拽讛 讻诇 讻讱 诪注讜讟讛 砖讗讬谉 诇讞讬讬讘 讘讛 讜讻谉 讛专讘讛 讚讘专讬诐 讻讬讜爪讗 讘讗诇讜:



讛诪砖谞讛 讛砖砖讬转 讜讛讻讜谞讛 诇讘讗专 讘讛 注谞讬谉 讛讞诇拽 讛砖砖讬 讜讗诪专 注诇 讝讛 讛诪讚诇讬拽 讗转 讛讙讚讬砖 讜讛讬讜 讘讜 讻诇讬诐 专' 讬讛讜讚讛 讗讜诪专 讬砖诇诐 讻诇 诪讛 砖讘转讜讻讜 讜讞讻诪讬诐 讗讜诪专讬诐 讗讬谞讜 诪砖诇诐 讗诇讗 讙讚讬砖 砖诇 讞讟讬诐 讗讜 讙讚讬砖 砖诇 砖注讜专讬诐 讛讬讛 讙讚讬 讻驻讜转 诇讜 讜注讘讚 住诪讜讱 诇讜 讜谞砖专祝 注诪讜 讞讬讬讘 讛讬讛 讙讚讬 住诪讜讱 诇讜 讜注讘讚 讻驻讜转 诇讜 讜谞砖专祝 注诪讜 驻讟讜专 讜诪讜讚讬诐 讞讻诪讬诐 诇专' 讬讛讜讚讛 讘诪讚诇讬拽 讗转 讛讘讬专讛 砖诪砖诇诐 讻诇 诪讛 砖讘转讜讻讛 砖讚专讱 讘谞讬 讗讚诐 诇讛谞讬讞 讘讘转讬诐 讗诪专 讛专"诐 讻砖讛讚诇讬拽 讘转讜讱 砖诇讜 讜讛诇讻讛 讜讗讻诇讛 讘转讜讱 砖诇 讞讘专讜 讘讻讙讜谉 讝讛 讞讻诪讬诐 讗讜诪专讬诐 讗讬谞讜 诪砖诇诐 讗诇讗 讙讚讬砖 讗讘诇 诇讗 讻诇讬诐 讗讘诇 诪砖注专讬谉 诪拽讜诐 讗讜转诐 讛讻诇讬诐 讜讛讜讗 诪诇讗 讙讚讬砖 讗讘诇 讗诐 讛讚诇讬拽 讙讚讬砖 讞讘专讜 诪砖诇诐 讻诇讬诐 砖讘转讜讻讜 讜讘诇讘讚 讻诇讬诐 砖讚专讻谉 诇讛谞讬讞 讘讙讚讬砖 讻讙讜谉 讛诪讞专讬砖讜转 讜讛诪讝专讛 讗讘诇 讝讜诇转 讗诇讜 讛诪讬谞讬谉 诪谉 讛讻诇讬诐 讗讬谞讜 讞讬讬讘 讗诇讗 讘砖讬注讜专 讙讜驻谉 诪谉 讛讙讚讬砖 讻诪讜 砖讝讻专谞讜 讜讗诐 讛讚诇讬拽 讗转 讛讘讬专讛 讬砖讘注 讘注诇 讛讘讬专讛 注诇 诪讛 砖讛讬讛 讘转讜讻讛 砖讘讜注讛 讘转讜专讛 讜讬砖诇诐 讛诪讚诇讬拽 讻诇 诪讛 砖讬砖讘注 注诇讬讜 讜讘诇讘讚 砖讬讛讗 讗诪讜讚 砖讬砖 诇讜 讻诪讛 砖讟注谉 砖讗讘讚 讘转讜讱 讛讚诇讬拽讛 讜讗讬谉 讛诇讻讛 讻专' 讬讛讜讚讛:



讗诪专 讛诪讗讬专讬 讛诪讚诇讬拽 讗转 讛讙讚讬砖 讜讛讬讜 讘讜 讻诇讬诐 专' 讬讛讜讚讛 诪讞讬讬讘 讗祝 注诇 讛讻诇讬诐 砖讛讜讗 诪讞讬讬讘 注诇 谞讝拽讬 讟诪讜谉 讘讗砖 讜讞讻诪讬诐 讗讜诪专讬诐 讗讬谞讜 诪砖诇诐 讗诇讗 讙讚讬砖 砖诇 讞讟讬诐 讗讜 讙讚讬砖 砖诇 砖注讜专讬诐 诇驻讬 诪讛 砖讛讬讗 讗诐 讞讟讬诐 讞讟讬诐 讜讗诐 砖注讜专讬诐 砖注讜专讬诐 讗讘诇 注诇 诪讛 砖讘转讜讻讜 驻讟讜专 砖谞讗诪专 讗讜 讛拽诪讛 诪讛 拽诪讛 讘讙诇讜讬 讗祝 讻诇 讙诇讜讬:



讛讬讛 讙讚讬 讻驻讜转 诇讜 讜注讘讚 住诪讜讱 诇讜 讜谞砖专祝 讛讻诇 讛讙讚讬 讜讛讙讚讬砖 讜讛注讘讚 讞讬讬讘 注诇 讛讙讚讬 讜注诇 讛讙讚讬砖 砖讛专讬 讗讬谞讜 讞讬讬讘 讘诪讬转讛 注诇 讛注讘讚 讛讜讗讬诇 讜讛讬讛 诇讜 诇讘专讜讞 讛讬讛 注讘讚 讻驻讜转 讜讙讚讬 住诪讜讱 诇讜 拽诐 诇讬讛 讘讚专讘讛 诪讬谞讬讛 注诇 讛注讘讚 讜讗注"驻 砖诇讗 讛转专讜 讘讜 讜讗讬谉 讻讗谉 诪讬转讛 诪"诪 讚讬谉 诪讬转讛 讬砖 讻讗谉 讻诪讜 砖讛转讘讗专 讜驻讟讜专 注诇 讛讻诇 讛讗 讗驻讬诇讜 讘讙讚讬 住诪讜讱 讗讜诪专讬诐 砖讛讬讛 诇讜 诇讘专讜讞 讜讗讬谉 讘讜 转砖诇讜诪讬谉 讜诪讛 砖讗诪专讜 讘驻专拽 砖谞讬 讻"讝 讗' 砖讗诐 讛谞讬讞 注诇讬讜 讙讞诇转 讜谞砖专祝 讞讬讬讘 讘砖讗讬谞讜 讬讻讜诇 诇讛住讬专讜 讜讗注"驻 砖讬砖 驻讬专讜砖讬诐 讗讞专讬诐 讘诪砖谞讛 讝讜 讛谉 诇讞讬讬讘 注诇 讛讙讚讬 讘住诪讜讱 讛谉 诇讚讘专讬诐 讗讞专讬诐 讝讛 注讬拽专 讜讻讘专 讛讗专讻谞讜 讘讛 讘驻专拽 砖谞讬 讜讘讗专谞讜 砖诐 砖诪砖谞讛 讝讜 砖谞讜讬讛 诇讚注转 讛讗讜诪专 讗砖讜 诪砖讜诐 讞爪讬讜:



讜诪讜讚讬诐 讞讻诪讬诐 诇专' 讬讛讜讚讛 讘诪讚诇讬拽 讗转 讛讘讬转 讻讙讜谉 砖谞讻谞住 砖诇讗 讘专砖讜转 讜讛住讬拽 讗转 讛讗讜专 讜讛讜讚诇拽 讘专讜讞 诪爪讜讬讛 砖诪砖诇诐 讻诇 诪讛 砖讘转讜讻讜 砖讻谉 讚专讱 讘谞讬 讗讚诐 诇讛谞讬讞 讘讘转讬诐:



讝讛讜 讘讬讗讜专 讛诪砖谞讛 讜讛诇讻讛 讻讞讻诪讬诐 讜讻讘专 讘讬讗专谞讜讛 讘讘讬讗讜专 讬讜转专 诪专讜讜讞 讘驻专拽 砖谞讬 讜讚讘专讬诐 砖谞讻谞住讜 转讞转 诪砖谞讛 讝讜 讘讙诪专讗 讗诇讜 讛谉:



讝讛 砖讗诪专讜 讞讻诪讬诐 砖讛讜讗 驻讟讜专 注诇 讟诪讜谉 讘讗砖 讘讻诇 讛讻诇讬诐 讚讜拽讗 讘诪讚诇讬拽 讘转讜讱 砖诇讜 讜讛诇讻讛 讜讚诇拽讛 讘转讜讱 砖诇 讞讘专讜 讗讘诇 讗诐 讛讚诇讬拽 讘转讜讱 砖诇 讞讘专讜 讞讬讬讘 讗祝 诇讚注转 讞讻诪讬诐 讘讻诇讬诐 砖讚专讻谉 诇讛讟诪讬谉 讘讙讚讬砖 讻讙讜谉 诪讜专讬讙讬诐 讜讻诇讬 讘拽专 讜驻讟讜专 讘砖讗专 讻诇讬诐:



讻诇 砖驻讟专谞讜 讘讟诪讜谉 讘讗砖 专讜讗讬谉 诪拽讜诐 讛讻诇讬诐 讛讟诪讜谞讬诐 讻讗诇讜 讛诐 转讘讜讗讛 诪诪讬谉 讛讙讚讬砖 讜讻诇 砖讛讻诇讬 砖讜讛 讬讜转专 注诇 讛转讘讜讗讛 诪砖诇诐 讚诪讬 讛转讘讜讗讛:





砖讬讟讛 诪拽讜讘爪转

讗诪专 专讘 谞讞诪谉 讘专 讬爪讞拽 诪讗谉 讚转谞讬 诇讬讘讛 诇讗 诪砖转讘砖. 拽砖讛 砖讗讬谉 讚专讱 讛转诇诪讜讚 诇讜诪专 讻谉 讗诇讗 讻砖讗讜诪专 诪转讞讬诇讛 讗讬讻讗 诪讗谉 讚转谞讬 讛讻讬 讜讗讬讻讗 诪讗谉 讚转谞讬 讛讻讬 讜讛讚专 讗讜诪专 诪讗谉 讚转谞讬 讛讻讬 诇讗 诪砖转讘砖 讜诪讗谉 讚转谞讬 讛讻讬 诇讗 诪砖转讘砖 讻诪讜 讞讚 转谞讬 讗讬讚讬讛谉 讜讞讚 转谞讬 注讬讚讬讛谉 讜讻讜' 讜讚讻讜讜转讬讛 讛专讘讛 讘转诇诪讜讚. 讜讻谉 讛拽砖讛 讛专砖讘"讗 讝"诇 讘讞讬讚讜砖讬讜 讘讬讘诪讜转 讘驻专拽 讻讬爪讚 注诇 讻讬讜爪讗 讘讝讛 讜砖诐 诪转专抓 诇讛 注讬讬谉 砖诐. 砖讬讟讛. 


诇讬讘讛 讜诇讬讘转讜 讛专讜讞. 讻转讜讘 讘转讜住驻讜转 讜诇讗 讚诪讬 讛砖转讗 诇讝讜专讛 讜专讜讞 诪住讬讬注转讜 讚讻诪讛 砖诇讬讘讛 讜讻讜' 讛讗讬 诇讗讜 注讬拽专 讟注诪讗 讚讻诇 砖讻谉 砖讬转讞讬讬讘 讗诇讗 讻诪讛 砖诇讬讘讛 讛专讜讞 诇讗 住讬讬注 讛讜讗 讻诇讜诐 讜讗驻讬诇讜 讗讬讘注讬 诇讬讛 诇讗住讜拽讬 讗讚注转讬讛 砖讬爪讟专驻讜 驻讟讜专 诪砖讜诐 讛讗讬 讟注诪讗. 讛专"讗 诪讙专诪讬砖讗 讝"诇.

讜讝讛 诇砖讜谉 讛专讘 讛诪讗讬专讬 讝"诇 讜专讘讜转讬 转讬专爪讜 砖讘讝讜 砖讘讻讗谉 讛专讜讞 诪住讬讬注转讜 诇注砖讬讬转 讙讜祝 讛诪讝讬拽 讗讘诇 讘注谞讬谉 讛专拽转讗 讻讘专 谞讙诪专 讙讜祝 讛诪讝讬拽 讜讗讬谉 讛专讜讞 诪住讬讬注转 讗诇讗 讘讛讜诇讻讛 讜谞诪爪讗 砖谞讬驻讜爪讜 诪住讬讬注 诇专讜讞 诇讛讜诇讬讻讜 讜诪讻诇 诪拽讜诐 讛讛讬讝拽 讬注砖讛 讘诇讗 讛专讜讞 讜诪转讜讱 讻讱 讞讬讬讘. 注"讻 诇砖讜谞讜.


诇诪讛 诇讬 讚讻转讘 专讞诪谞讗 拽讜爪讬诐. 拽砖讛 拽爪转 讚诇讗 谞讻转讘 拽讜爪讬诐 讘驻住讜拽 诇讞讬讬讘 注诇讬讬讛讜 讗诇讗 讗讜专讞讗 讚诪讬诇转讗 讘讗 诇讜诪专 讗诐 讬爪讗讛 讛讗砖 讜诪爪讗讛 拽讜爪讬诐 讜谞住转讘讻讛 讘讛诐 诪转讜讱 讻讱 谞讗讻诇 讙讚讬砖 讗讜 讛拽诪讛 讗讜 讛砖讚讛. 讜讻谉 讘驻讬专讜砖 讛讞讜诪砖 诇专砖"讬 讝"诇 讜讗诐 讻谉 诇讗 讛讬讛 诇讜 诇讛爪专讬讱 讝讜诇转讬 讙讚讬砖 拽诪讛 讜砖讚讛 讘诇讘讚. 讜砖诪讗 讬砖 诇讜诪专 讚讗讬谉 讛讻讬 谞诪讬 讚驻砖讟讬讛 讚拽专讗 讛讻讬 讛讜讗 讗诇讗 诪讬讛讜 讘转诇诪讜讚 专讜爪讛 诇讛砖讜讜转 讻讜诇诐 讜诇讛爪专讬讻讛 讛讜讗讬诇 讜讗驻砖专 讜讻诇 讛讬讻讗 讚讗讬讻讗 诇诪讚专砖 讚专砖讬谞谉. 砖讬讟讛.


诇专讘讜转 讻诇 讘注诇讬 拽讜诪讛. 驻讬专砖 专砖"讬 讝"诇 讘注诇讬 讞讬讬诐. 讜讬砖 砖驻讬专砖 讗驻讬诇讜 讬专拽讜转. 讜讬砖 诪讬 砖驻讬专砖 诇专讘讜转 讻诇 讚讘专 砖讗讬谉 诇讱 讙砖诐 砖讗讬谞讜 讘注诇 拽讜诪讛 讙讚讜诇讛 讗讜 拽讟谞讛. 讜讘讬专讜砖诇诪讬 驻讬专砖讜 诪讛 砖讛讜讗 诪讞讜讘专 诇拽专拽注 砖注讜诪讚 讘拽讬讜诪讛 砖诇讗 谞拽爪专 讜讗讬谞讜 讙讚讬砖 讚讙专住讬谞谉 讛转诐 讗讬 诪讛 讙讚讬砖 诪讬讜讞讚 砖讛讜讗 转诇讜砖 诪谉 讛拽专拽注 讗祝 讻诇 砖讛讜讗 转诇讜砖 诪谉 讛拽专拽注 转诇诪讜讚 诇讜诪专 讗讜 讛拽诪讛. 讛专砖讘"讗 讝"诇.
讜讛专讗讘"讚 讝"诇 驻讬专砖 讜讝"诇 诇专讘讜转 讻诇 讘注诇讬 拽讜诪讛 讗祝 注诇 驻讬 砖讗讬谉 注讜砖讬谉 诪讛谉 讙讚讬砖 讻讙讜谉 讬专拽. 注"讻.


讜专讘讬 讬讛讜讚讛 讗讜诪专 诪讬讘注讬 诇讬讛 诇讞诇拽. 拽爪转 拽砖讛 讚诇注讬诇 讙讘讬 讻诇讬诐 讘讘讜专 砖诪注讬谞谉 诇讬讛 诇专讘讬 讬讛讜讚讛 讗讬驻讻讗 讗讜 诇专讘讜转 讜诇讞诇拽 谞驻拽讗 诇讬讛 诪讜谞驻诇 讚讻讜讜转讛 讛讻讗 谞诪讬 转讬驻讜拽 诇讬讛 诇讞诇拽 诪讜谞讗讻诇. 讜砖诪讗 讬砖 诇讞诇拽 砖讗讬谉 讚讜诪讛. 砖讬讟讛.


诪讛 砖讘砖讚讛 讗讬谉 诪讬讚讬 讗讞专讬转讬 诇讗. 驻讬专讜砖 诪讛 砖讘砖讚讛 讻讙讜谉 谞讬专讜 讜讗讘谞讬讜. 讛专砖讘"讗 讝"诇.


讗讬谉 驻讜专注谞讜转 讘讗讛 诇注讜诇诐 讜讻讜'. 讘讗 诇诇诪讚谞讜 砖讗诇 讬转专砖诇 讗讚诐 诪转讜讻讞讜转 讛专注讬诐 讜讛专拽讬诐 讜诇讗 讬讚讜谉 讘注爪诪讜 诪讻讬讜谉 砖讛讟讜讘讬诐 讛讜诇讻讬诐 讘讬砖专讜转 诇讘 诪讛 诇谞讜 讜诇专拽讬诐. 砖讗讬谉 驻讜专注谞讜转 讘讗讛 诇注讜诇诐 讗诇讗 讘砖讘讬诇 讛专注讬诐 讜讗讬谞讛 诪转讞诇转 讜讻讜'. 讛专讘 讛诪讗讬专讬 讝"诇.





诪讛专砖"讗 - 讞讬讚讜砖讬 讗讙讚讜转

讗讬谉 驻讜专注谞讜转 讻讜' 讘讝诪谉 砖讛拽讜爪讬诐 诪爪讜讬讬谉 讻讜'. 诇驻讬 砖砖讬谞讛 讜讛转讞讬诇 讘诪爪讗讛 拽讜爪讬诐 讜住讬讬诐 讘谞讗讻诇 讙讚讬砖 讚专砖讜 讜诪爪讗讛 诪诇砖讜谉 诪爪讜讬讬谉 砖注"讬 拽讜爪讬诐 讛讗砖 谞住专讱 诪讛专 讻谞讗诪专 讚注讻讜 讻讗砖 拽讜爪讬诐 讻讱 注"讬 讛专砖注讬诐 砖谞诪砖诇讜 诇拽讜爪讬诐 讻讚讻转讬讘 讜讘诇讬注诇 讻拽讜抓 诪讜谞讚 讜讙讜' 讛讗砖 砖谞诪砖诇 诇驻讜专注谞讜转 谞住专讱 注"讬 讜谞讗讻诇 讻讘专 讛讙讚讬砖 砖谞诪砖诇讜 讘讜 讛爪讚讬拽讬诐 砖注讜砖讬谉 驻讬专讜转:


诪砖谞讬转谉 专砖讜转 诇诪砖讞讬转 讻讜'. 讜驻专砖"讬 讘讞讜诪砖 诪讙讬讚 砖诪讗讞专 砖谞讬转谉 专砖讜转 诇诪砖讞讬转 讻讜' 讜讛诇讬诇讛 专砖讜转 讻讜' 讜讟注谉 讛专诪讘"谉 讜讻讬 讗住讜专 诇讗讚诐 讘讻诇 诇讬诇讛 诇爪讗转 讻讜' 注"砖 注讻"诇 讗讘诇 讚讘专讬 讛诪讻讬诇转讗 诪驻讜专砖 讻驻讬专讜砖 专砖"讬 讚拽讗诪专 诪讙讬讚 诪砖谞讬转谉 专砖讜转 讻讜' 诇诇诪讚讱 砖转讛讗 谞讻谞住 讘讻讬 讟讜讘 讻讜' 讜讻讛"讗 转砖转 讞砖讱 讜讬讛讬 诇讬诇讛 讻讜' 讜讻谉 诪讜讻讞 诪转讜讱 砖诪注转讬谉 讚转专转讬 砖诪注 诪讬谞讬讛 讞讚讗 讚讘注转 讛讚讘专 讗诇 讬爪讗 诪砖讜诐 讚谞讬转谉 专砖讜转 讻讜' 讜讻讚讗诪专 讚讘专 讘注讬专 讻谞住 讻讜' 砖谞讗诪专 讜讗转诐 讗诇 转爪讗讜 讙讜' 讜诪讚讻转讬讘 注讚 讘拽专 讜诪讻转 讘讻讜专讜转 诇讗 讛讬讛 专拽 注讚 讞爪讜转 讬诇驻讬谞谉 诪讬谞讬讛 讚"讗 诇讚注诇诪讗 讚诇讬诇讛 专砖讜转 诇诪讞讘诇讬诐 讜诇注讜诇诐 讬爪讗 讘讻讬 讟讜讘 讻讜' 讜讛专讗"诐 讻转讘 讘讝讛 讚讘专讬诐 讚讞讜拽讬诐 讜讗讬谉 诇讛讗专讬讱:


砖诪转讞讬诇 诪谉 讛爪讚讬拽讬诐 讻讜' 爪讚讬拽 讜专砖注 讜讻讜'. 讙诐 砖讗"讗 诇讛讜爪讬讗 砖谞讬 砖诪讜转 讻讗讞讚 诪讚诇讗 讻转讬讘 爪讚讬拽 注诐 专砖注 讻讚讻转讬讘 诇讛诪讬转 爪讚讬拽 注诐 专砖注 讙讘讬 讗讘专讛诐 讚讛讬讬谞讜 讘讻诇讬讜谉 讗讞讚 砖诇讗 讬讘讞讬谉 诪讬 讛讜讗 爪讚讬拽 讜诪讬 讛讜讗 专砖注 讗讘诇 爪讚讬拽 讜专砖注 诪砖诪注 砖诇讗 讬诪讜转 注诪讛诐 讗诇讗 拽讜讚诐 诇讛诐 砖讬讛讬讛 谞讬讻专 砖讛讜讗 爪讚讬拽 讜讝"砖 讟讬讘讜转讗 讛讜讗 诇讙讘讬讬讛讜 砖诇讗 讬诪讜转 讛爪讚讬拽 讘讻诇诇谉 讜诇讬砖谞讗 讚讜诇讗 注讜讚 讚拽讗诪专 讛讬讬谞讜 诇驻讬 讛谞专讗讛 诇诪专讗讬转 讘谞讬 讛讗讚诐 讜讻讚住讘专 诪注讬拽专讗 专讘 讬讜住祝 讗讘诇 诇驻讬 讛讗诪转 讟讬讘讜转讗 讛讜讗 诇讙讘讬讬讛讜 讜拽"诇:





诪讛专"诐

讚"讛 专讘 讗砖讬 讗诪专 讜讻讜'. 讗讘诇 注讜砖讛 诪注砖讛 砖诇 讝专讬讬讛 讘驻谞讬 注爪诪讜 诇讗 讗拽专讬 诇讻讱 讛讻讗 诇讗 讗拽专讬 诪讘注讬专 讻谉 谞专讗讛 诇讬 诇讛讙讬讛 讜讻谉 诪爪讗转讬 讘转讜住' 讬砖谞讬诐 讜讻谉 讛讜讗 讘讛专"谉 讜专讜爪讛 诇讜诪专 讚讘砖诇诪讗 诇注谞讬谉 砖讘转 讛讙专诪转 讝专讬讬讛 诪拽专讬 砖驻讬专 诪诇讗讻转 诪讞砖讘转 讚讛讻讬 讛讬讗 诇注讜诇诐 诪诇讗讻转 讛讝专讬讬讛 砖讝讜专讬谉 注诇 讬讚 讛专讜讞 讗讘诇 诇注谞讬谉 谞讝讬拽讬谉 砖讬讛讗 谞拽专讗 诪讘注讬专 讗砖 诇讗 谞拽专讗 诪讘注讬专 讗诇讗 讻砖讛讜讗 诇讘讚讜 诪讘注讬专 讛讗砖 讘诇转讬 砖讜诐 住讬讜注 诪讝讜诇转讜 讗讘诇 讻砖讛专讜讞 诪住讬讬注讜 诇讗 诪拽专讬 诪讘注讬专 讛讜讗 诇讘讚讜 讗诇讗 讙讜专诐 讜讛讬讬谞讜 专"诇 讘诪讛 砖讗诪专 讗讘诇 注讜砖讛 诪注砖讛 讝专讬讬讛 讘驻谞讬 注爪诪讜 专"诇 诇讘讚讜 讘诇转讬 砖讜诐 住讬讜注 诇讗 诪拽专讬 讚讛讗 讛专讜讞 诪住讬讬注讜 讜诇讗 诪拽专讬 砖讛讜讗 注讜砖讛 诪注砖讛 讝专讬讬讛 诇讘讚讜 讛诇讻讱 讛"谞 诇讗 诪拽专讬 讛讻讗 诪讘注讬专 诇讘讚讜 讗诇讗 讙讜专诐 讜讻讜':





讞讻诪转 砖诇诪讛

专砖"讬 讘讚"讛 谞讬专讜 讞专讬砖讛 砖诇讗 谞讝专注 住讻住讜讱 讻讜' 讛讚"讗:


转讜住' 讘讚"讛 诇讬讘讛 讻讜' 诪诪砖 讘驻专拽 讛诪爪谞讬注 讻讜' 砖讗讬谉 诪爪讜讬讛 讻讱 驻讬' 专"讬 讻讜' 讻爪"诇:


讘讚"讛 专讘 讗砖讬 讻讜' 讜诇讗 讛讙讜专诐 讛讘注专讛 讻爪"诇:





讛讙讛讜转 讬注讘"抓

讚诇讗 砖讻讬讞 讗砖 讙讘讬讛 讻爪"诇:





讘谉 讬讛讜讬讚注

讗值讬谉 驻旨讜旨专职注指谞讜旨转 讘旨指讗指讛 诇指注讜止诇指诐 讗侄诇旨指讗 讘旨执讝职诪址谉 砖讈侄讛指专职砖讈指注执讬诐 讘旨指注讜止诇指诐 (砖诪讜转 讻讘, 讛). 拽砖讗 驻砖讬讟讗 讜诪讗讬 拽讗 诪砖诪注 诇谉? 讜谞专讗讛 诇讬 讘住"讚 讚讘讗 诇诇诪讚 讚讗讬谉 讛驻专注谞讜转 讘讗讛 诇讻诇诇讜转 讛注讜诇诐 讘注讘讜专 讛注讘讬专讜转 讗诇讗 讘讝诪谉 砖讛专砖注讬诐 讛注讜砖讬诐 讗转 讛注讘讬专讜转 讛诐 注讜讚诐 讘注讜诇诐 讜注讜砖讬诐 讛注讘讬专讜转 讚讗讝 讛驻专注谞讜转 讘讗讛 诇讻诇诇讜转 讛注讜诇诐 讘注讘讜专 讛注讘讬专讜转 砖谞注砖讬诐 讻讗砖专 讛讜讗 砖诐 讗讘诇 讘注讘讜专 砖谞注砖讜 诪讻讘专 讚讗讜转诐 讛注讜砖讬诐 讗讜转诐 诪转讜 讗讜 讛讝拽讬谞讜 讘讗讜驻谉 讚诇注转 注转讛 讗讬谉 注讜砖讬诐 注讘讬专讜转 诇讗 转讘讗 驻专注谞讜转 诇讻诇诇讜转 讛注讜诇诐 讘注讘讜专 诪讛 砖谞注砖讛 诪讻讘专.
讜诪住转讘专 讟注诪讬讛 讚讘砖诇诪讗 讗诐 注转讛 讻讗砖专 讛讜讗 砖诐 谞注砖讬诐 讛注讘讬专讜转 诇讻讱 转讘讗 讛驻专注谞讜转 诇注讜诇诐 砖诇讜拽讬谉 讙诐 讗讜转诐 砖诇讗 讞讟讗讜 讻讚讬 诇注讜专专 讗讜转诐 砖讬砖讬诪讜 诇讘 诇讞驻砖 注诇 注讜砖讬 专砖注讛 砖讬住讬专讜 讛诪讻砖讜诇讜转 诪讘讬谞讬讛诐 讜讻诪讜 砖谞讗诪专 讜职讗指诪址专 住止诇旨讜旨 住止诇旨讜旨 驻址旨谞旨讜旨 讚指专侄讱职 讛指专执讬诪讜旨 诪执讻职砖讈讜止诇 诪执讚侄旨专侄讱职 注址诪执旨讬 (讬砖注讬讛 谞讝, 讬讚) 讗讱 讗诐 注转讛 讗讬谉 注讜砖讬诐 注讘讬专讜转 诇诪讛 讬诇拽讜 讻诇诇讜转 讛注讜诇诐 讗砖专 诇讗 讞讟讗讜 讘注讘讬专讜转 砖谞注砖讛 诪拽讜讚诐? 讚住讘讬专讗 诇讬讛 诇讛讗讬 转谞讗 讘注讜诇诐 讛讝讛 讗讬谉 诇讜拽讬诐 讛讝讻讗讬谉 讘砖讘讬诇 讛专砖注讬诐 讜专拽 诇讜拽讬谉 讻讚讬 砖讬转注讜专专讜 诇讘讚讜拽 讜诇讞驻砖. 讜讗诪专转讬 专诪讝 谞讻讜谉 诇住讘专讗 讝讜 讗讜转讬讜转 驻旨讜旨专职注指谞讜旨转 讛诐 讗讜转讬讜转 '驻谞讜 专注讜转' 讻讬 驻讜专注谞讜转 讬砖 讘讛 砖谞讬 讜讗"讜.
讜讘讝讛 谞讬讞讗 诪讛 砖讗诪专 讻执旨讬 转值爪值讗 讗值砖讈 讜旨诪指爪职讗指讛 拽止爪执讬诐 讜职谞侄讗直讻址诇 讙指旨讚执讬砖讈 (砖诪讜转 讻讘, 讛) 讚讗诐 讛专砖注讬诐 诪转讜 讗讜 讛讝拽讬谞讜 砖讗讬谉 注讜砖讬诐 诇注转 注转讛 专砖注讛 讗讬谉 谞拽专讗讬诐 拽止爪执讬诐 讚讚诪讜 诇拽讜爪讬谉 砖谞砖专驻讜 讜谞注砖讜 讗驻专 讗讱 拽讜爪讬谉 砖讛诐 诪讻讗讘讬诐 讛诐 讛专砖注讬诐 砖注讜讚诐 讘注讜诇诐 讜注讜砖讬诐 注讘讬专讜转 讗讝 转爪讗 讗砖 讝讜 讛驻讜专注谞讜转.



讜职讗值讬谞指讛旨 诪址转职讞侄诇侄转 讗侄诇旨指讗 诪执谉 讛址爪旨址讚旨执讬拽执讬诐 转旨职讞执诇旨指讛, 砖讈侄谞旨侄讗直诪址专: "讻旨执讬 转值爪值讗 讗值砖讈 讜旨诪指爪职讗指讛 拽讜止爪执讬诐" (砖诪讜转 讻讘, 讛). 谞专讗讛 诇讬 讘住"讚 讛讟注诐 讚诪讻谞讛 诇爪讚讬拽讬诐 讘砖诐 讙指旨讚执讬砖讈 讻讬 讛诐 注讜砖讬诐 讚讬砖 讘讘专讜专 谞讬爪讜爪讬 拽讚讜砖讛 诇讛驻专讬讚 讛拽诇讬驻讛 诪谉 讛驻专讬 讜讝讛 讛讚讬砖 注讜砖讬诐 讗讜转诐 讘砖诇砖讛 讞诇讜拽讜转 讗讞讚 讘诪注砖讛 讜讗讞讚 讘讚讘讜专 讜讗讞讚 讘诪讞砖讘讛 诇讻讱 谞拽专讗讬诐 讙指旨讚执讬砖讈 砖讛讜讗 讙' 讚讬砖.
讗讜 讬讜讘谉 谞拽专讗讬诐 讙指旨讚执讬砖讈 诪驻谞讬 砖讟讜专讞讬谉 讜诪讘讬讗讬诐 诪爪讜转 讘诪讚讛 讙讚讜砖讛 讜诇讗 讘诪讚讛 诪讞讜拽讛 讜讛讜讗 注诇 讚专讱 讛诪注砖讛 砖讻转讘转讬 诇注讬诇 注诇 讚祝 讬"讝 讘讛驻专砖 砖讬砖 讘讬谉 讙讜讚砖 诇诪讞拽 讜讛爪讚讬拽讬诐 注讜砖讬谉 讘讻诇 讻讜讞谉 讜诇讻谉 诪谞讞转诐 谞讞砖讘转 讘诪讚讛 讙讚讜砖讛.



讜职诇止讗 注讜止讚 讗侄诇旨指讗 砖讈侄诪旨址转职讞执讬诇 诪执谉 讛址爪旨址讚旨执讬拽执讬诐 转旨职讞执诇旨指讛, 砖讈侄谞旨侄讗直诪址专 "讜职讛执讻职专址转旨执讬 诪执诪旨值讱职 爪址讚旨执讬拽 讜职专指砖讈指注" (讬讞讝拽讗诇 讻讗, 讞) (砖诪讜转 讬讘, 讻讘). 拽砖讗 诪谞讗 诇讬讛 讚驻讜讙注 讘爪讚讬拽讬诐 转讞诇讛 讚讬诇诪讗 驻讜讙注 讘讻讜诇诐 讘砖讜讛 讜讗讬谉 拽讚讬诪讛 诇爪讚讬拽 讜诪讛 讚谞拽讬讟 '爪旨址讚旨执讬拽 转旨职讞执诇旨指讛' 讗讬谉 讛讜讻讞讛 讚诪拽讚讬诐 诇爪讚讬拽 讗诇讗 诇注讜诇诐 砖讜讬谉 讛诐 讗讱 讗讬 讗驻砖专 诇诪谞拽讟 砖谞讬诐 砖讜讬诐 讘讘转 讗讞转 讜诪讜讻专讞 诇讛拽讚讬诐 讗讞讚 诪讛诐?
讜谞专讗讛 诇讬 讘住"讚 讚讗诐 讛诐 砖讜讬谉 讘讝讛 讛讜讛 诇讬讛 诇讛讝讻讬专 专砖注 转讞诇讛 讻讬讜谉 讚讛讜讗 讚讘专 砖诇 驻专注谞讜转 讜讬讚讜注 讚讘拽诇诇讛 诪转讞讬诇 诪谉 讛拽讟谉 讗诇讗 讜讚讗讬 砖讬谞讛 讛诪谞讛讙 诇讛讝讻讬专 爪讚讬拽 转讞诇讛 诇诇诪讚讱 讚讛讜讗 拽讚讬诐 讘驻讜专注谞讜转.





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讗讜 诪讬讘注讬 诇讬讛 诇讞诇拽. 注讬讬谉 讞讜诇讬谉 讚祝 驻讜 注"讘 转讜住' 讚"讛 诇讞诇拽 讜爪"注:





驻谞讬 讬讛讜砖注

讘转讜住驻讜转 讘讚"讛 诇讬讘讛 讜诇讬讘转讛 讛专讜讞 讜讻讜' 讻砖讗讬谉 讘专讜讞 讘驻谞讬 讜讻讜' 讚讗讬 讻砖讬砖 讘讜 讜讻讜' 诇诪讛 讬转讞讬讬讘 注讻"诇. 讻讬 讘驻砖讜讟讜 诇诪讛 讬转讞讬讬讘 诪砖讜诐 讚讗诐 谞讗诪专 讚讗讬讬专讬 讻砖讬砖 讘专讜讞 讻讚讬 诇诇讘讜转 注"讻 谞诪讬 讚讗讬讬专讬 讘讘专讬讬转讗 砖讝讛 讛诪诇讘讛 讗讬谞讜 讘注诇 讛讗砖 讚讗诇"讻 诇讬讞讬讬讘 诪诪"谞 讻讬讜谉 砖讬讻讜诇 诇讛讝讬拽 讘专讜讞 诪爪讜讬讛 讚讘讛讻讬 讗讬讬专讬 讜诇讗 讙专注 诪讛讘讬讗 讗转 讛讗讜专 讗讜 讛注爪讬诐 讘诪拽讜诐 砖讬讻讜诇 诇讛讝讬拽 讘专讜讞 诪爪讜讬讛 讚讞讬讬讘 讜讗"讻 讜讻讬 讘砖讘讬诇 砖讛讜住讬祝 讘谞讝拽 讜诇讬讘讛 讘注爪诪讜 讬驻讟讜专 讗注"讻 讚讗讬讬专讬 砖讛诪诇讘讛 讗讬谞讜 讘注诇 讛讗砖 诇讻讱 讛拽砖讜 砖讬转讞讬讬讘 讘注诇 讛讗砖 讜讛诪诇讘讛 讬驻讟讜专 讗讘诇 诇诪讗讬 讚诪住讬拽 讛转讜住' 讚讗讬讬专讬 讻砖讗讬谉 讘专讜讞 讻讚讬 诇诇讘讜转 诪爪讬谞谉 诇诪讬诪专 砖驻讬专 讚讗祝 讗诐 讛诪诇讘讛 讛讜讗 讘注诇 讛讗砖 讗驻讬诇讜 讛讻讬 驻讟讜专 讻砖讗讬谉 讘讻诇 讗讞讚 讻讚讬 诇诇讘讜转 讘驻谞讬 注爪诪讜 讜讻谉 诪砖诪注 诇讛讚讬讗 诪诇砖讜谉 讛转讜住驻讜转 砖讻转讘讜 讜诇讻讱 讻讗谉 驻讟讜专 讚讘诇讗讜 诇讬讘讜讬 诇讗 讛讬转讛 讬讻讜诇讛 诇讛讝讬拽 讜讻讜' 讜讛讟注诐 讬转讘讗专 讘住诪讜讱:


讘讚"讛 专讘 讗砖讬 讗诪专 讜讻讜' 诇讻讱 讛讻讗 诇讗 诪讬拽专讬 诪讘注讬专 讗诇讗 讙讜专诐 讜讻讜' 注"讬 讛专讜讞 讛诪住讬讬注讜 注讻"诇. 讚讘专讬讛诐 住转讜诪讬诐 拽爪转 讚诇讻讗讜专讛 拽砖讛 诪"砖 诪讻诇 讚讬谞讬 讗砖 讻讙讜谉 讗讘谞讜 讜住讻讬谞讜 讜诪砖讗讜 砖讛谞讬讞谉 讘专讗砖 讙讙讜 讜谞驻诇讜 讘专讜讞 诪爪讜讬讛 讚讞讬讬讘 讜诇讗 讗诪专讬谞谉 讚讛讜讬 讙讜专诐 注"讬 讛专讜讞 讛诪住讬讬注讜 讜讻谉 讘讛诪讘讬讗 讗转 讛讗讜专 讗讜 注爪讬诐 讗注"讙 砖诇讗 诇讬讘讛 讻诇诇 讗诇讗 讛专讜讞 讘诇讘讚 讗驻"讛 讞讬讬讘 讜诇讗 讗诪专讬谞谉 讙专诪讗 讘注诇诪讗 讛讜讗 讗诇讗 讚谞专讗讛 讚诇讗 讚诪讬 诪砖讜诐 讚讞讬讜讘 讛讗砖 讛讜讗 诪砖讜诐 讞爪讬讜 讗讜 诪诪讜谞讜 讜讗"讻 讘讗讘谞讜 讜住讻讬谞讜 讜诪砖讗讜 讗讜 讘讛讘讬讗 讗转 讛注爪讬诐 注诇 讛讗砖 讗讜 讗讬驻讻讗 转讬讻祝 讘讛谞讞讛 讝讜 诪讬拽专讬 讛诪讘注讬专 讗转 讛讘注专讛 讻讬讜谉 砖讛讜讗 讘注诇 讛讗砖 砖讞抓 讗讜 讛诪诪讜谉 砖诇讜 诪讜讻谞讬谉 诇讛讝讬拽 讜讗讬谞讜 诪讞讜住专 讗诇讗 诪注砖讛 讛讜诇讻讛 讘注诇诪讗 讜讗"讻 讻砖讘住讜祝 讘讗 讛专讜讞 诪爪讜讬讛 讜讛讜诇讬讻讛 讗转 讛转拽诇讛 砖诇讜 诇诪拽讜诐 讛谞讬讝拽 讬砖 诇谞讜 诇讞讬讬讘 讗转 讘注诇 讛转拽诇讛 讻讬讜谉 砖驻砖注 诪注讬拽专讗 讘讛谞讞转 讛转拽诇讛 讗讘诇 讝讛 讛诪诇讘讛 讘讗砖 砖讛讬讛 讻讘专 讗讬谉 诇谞讜 诇拽专讜转讜 讛诪讘注讬专 讗转 讛讘注讬专讛 砖讛专讬 讗讬谉 讝讛 讛讞抓 砖诇讜 讜诇讗 诪诪讜谞讜 讗诇讗 注讬拽专 讛讞讬讜讘 砖诇 讛诪诇讘讛 讛讜讗 砖诪讜诇讬讱 讛讞抓 讜诪诪讟讛 讻讞讜 诇诪拽讜诐 讛谞讬讝拽 讜讻讬讜谉 砖讗讬谉 讘诇讬讘讜讬讜 讻讚讬 诇诇讘讜转 讛专讬 讗讬谞讜 讝讜专拽 讛讞抓 注讚 诪拽讜诐 讛谞讬讝拽 讜讛专讜讞 谞诪讬 讗讬谞讜 诪讜诇讬讱 讛转拽诇讛 砖诇讜 讗诇讗 讻"讗 诪住讬讬注 讘讛讜诇讻转 讛转拽诇讛 讜讛讜讬 讙专诪讗 讘注诇诪讗 讜讘诪讛 讬砖 诇谞讜 诇拽专讜转讜 讛诪讘注讬专 讗转 讛讘注讬专讛 讗诇讗 讚诇驻"讝 讗讻转讬 转拽砖讛 讛谞讬讞讗 讻砖讛诪诇讘讛 讗讬谞讜 讘注诇 讛讗砖 讗讘诇 讗诐 讛讜讗 讘注诇 讛讗砖 讘注爪诪讜 诇诪讛 讬驻讟专 砖讛专讬 讛讞抓 讛讜讗 砖诇讜 讜讛讜讗 讘注爪诪讜 诪讜诇讬讻讜 诇诪拽讜诐 讛谞讬讝拽 注诐 讛专讜讞 讛诪爪讜讬讛 讜砖谞讬讛诐 讬讞讚 诪讜诇讬讻讬诐 讛转拽诇讛 砖诇讜 讜讛讜讬 驻讜砖注 讙诪讜专 讜诪讚讘专讬 转讜住' 讜讚讗讬 诪砖诪注 讚讗驻讬' 讘讻讛"讙 驻讟讜专 讻诪"砖 诇注讬诇 讘住诪讜讱 讜讻谉 诪砖诪注 诪诇' 讛转讜住' 讘讛讚讬讗 讘住诪讜讱 讘讚"讛 讜讛讻讗 讙专诪讗 讜讻讜' 讚讗诐 砖谞讬诐 讛讘讬讗讜 注爪讬诐 讜讻讜' 驻讟讜专 讗祝 注"讙 砖讛转拽诇讛 讛讜讗 砖诇讛诐 讜讬砖 诇谞讜 诇拽专讜转讜 讛诪讘注讬专 讗转 讛讘注讬专讛 讗诇讗 讚讘讗诪转 诇拽"诪 砖讛专讬 讘砖注转 讛谞讞转 讛注爪讬诐 讗讜 讛讗讜专 诇讗 砖讬讬讱 诇拽专讜转讜 讛诪讘注讬专 砖讗讬谉 讻讗谉 砖讜诐 转拽诇讛 讻讬讜谉 砖讗讬谉 住讜驻讜 诇讛讝讬拽 诪讗诇讬讜 砖讛专讬 讗讬谉 讘专讜讞 讻讚讬 诇诇讘讜转讜 讜讗"讻 讘砖注转 讛谞讞讛 驻住讜拽讬 诪驻住拽讬 讙讬专讬讛 讜讘诪讛 砖诇讬讘讛 讗讞"讻 谞诪讬 讗讬谉 诇拽专讜转讜 讛诪讘注讬专 讻讬讜谉 砖讗讬谉 讘讜 讻讚讬 诇诇讘讜转 讜讻诪"砖 讜讛专讬 讝讛 讚讜诪讛 诇讝讜专拽 讻诇讬 诪专讗砖 讛讙讙 讜讛讬讛 转讞转讬讜 讻专讬诐 讜讻住转讜转 讜拽讚诐 讛讜讗 讘注爪诪讜 讜住讬诇拽谉 讚驻讟讜专 讚讻讬讜谉 讚讘注讬讚谞讗 讚砖讚讗 诪驻住讬拽 讙讬专讬讛 讜注诇 住诇讜拽 讛讻专讬诐 讙讜专诐 讘注诇诪讗 讛讜讗 讜讛"谞 讚讻讜讜转讬讛. 讛讜爪专讻转讬 诇讛讗专讬讱 讘讚讘专讬诐 驻砖讜讟讬诐 讜诪讘讜讗专讬诐 讘诇砖讜谉 转讜住' 讻讚讬 诇讛讜爪讬讗 诪诇讘 讛诪转诪讬讛讬诐 讜诇讛拽诇 注诇 讛诪注讬讬谉 讜注讬讬谉 讘转讜住驻讜转 讘驻' 诇讗 讬讞驻讜专 讜讘诪讛专砖"讗 砖诐 讗诇讗 砖拽爪专讜 讜讘讻诇诇 讚讘专讬 讚讘专讬讛诐 讜讚讜"拽:

